**ชื่อ การศึกษาความพึงพอใจในการใช้ห้องแยกโรคในโรงพยาบาลนามน**

**ชื่อผู้แต่ง นางจุฑามณี พละศิลา พยาบาลวิชาชีพชำนาญการ หัวหน้างานจ่ายกลาง ซักฟอก ICN**

**หลักการและเหตุผล**

 ห้องแยกโรคความดันลบ เป็นห้องที่สร้างเพื่อควบคุม ไม่ให้เชื้อโรคในอากาศแพร่กระจายออกไปสู่สิ่งแวดล้อมในโรงพยาบาล หรือ สถานที่เสี่ยงภัยต่อการติดเชื้อในอากาศ ใช้กับผู้ป่วยเป็นโรคที่ต้องเฝ้าระวังการแพร่กระจายเชื้อทางอากาศและผู้ป่วยมีการติดเชื้อของระบบทางเดินหายใจ ได้แก่ วัณโรคปอดระยะแพร่เชื้อ ผู้ป่วยที่สงสัยไข้หวัดนก ไข้หวัดใหญ่สายพันธ์ใหม่ 2009 หรือโรคที่แพทย์พิจารณาให้อยู่ห้องแยกซึ่งพบว่า ผู้ป่วยใช้บริการห้องแยกโรคทั้งหมด 25 ราย เป็นวัณโรคเสมหะบวก มี 1 รายหนีกลับ ซึ่งทางผู้วิจัย มีความมุ่งหวังที่จะให้บริการของโรงพยาบาลดำเนินไปอย่างมีประสิทธิภาพและได้ผลเป็นที่น่าพึงพอใจที่สุด ทั้งผู้ให้และผู้รับบริการ และมีประสิทธิภาพ ในการป้องกันการแพร่กระจายเชื้อ ทั้งผู้ให้บริการและผู้รับบริการมีความมั่นใจและปลอดภัยการปฏิบัติงานลักษณะเช่นนี้อาจมีข้อบกพร่องและเป็นการยากที่จะทำให้ประชาชนผู้มารับบริการเกิดความพึงพอใจได้ จึงทำให้คณะผู้วิจัยมีความสนใจที่จะศึกษาถึงความคิดเห็น ความพึงพอใจของประชาชนที่มารับบริการของห้องแยกโรคโรงพยาบาลนามน

**วัตถุประสงค์**

1. เพื่อศึกษาความพึงพอใจในการใช้บริการห้องแยกโรคของผู้รับบริการ

2. เพื่อศึกษาความพึงพอใจในการให้บริการของเจ้าหน้าที่

3. เพื่อให้เกิดแนวทางการดูแลห้องแยกโรคที่ชัดเจน

**กลุ่มเป้าหมาย(ประชากร/กลุ่มตัวอย่าง)**

ผู้มารับบริการ และเจ้าหน้าที่ผู้ให้บริการในห้องแยกโรค

**เครื่องมือ**

 1. แบบสอบถามความพึงพอใจผู้ใช้บริการห้องแยกโรค

 2. แบบประเมินความพึงใจ และแบบประเมินความรู้ผู้ให้บริการห้องแยกโรค

 **Research Desingn**

-การวิจัยนี้เป็นวิจัยเชิงปฏิบัติการ (Action Research)

แบ่งออกเป็น 3ระยะ ดังนี้

1. ระยะเตรียมการ

2. ระยะดำเนินการ

3. ระยะประเมินผลลัพธ์การดำเนินการ

**ระยะเวลาดำเนินการ 1 มีนาคม 2560 - 31 มีนาคม 2560**

**ขั้นตอน และวิธีการ**

แบ่งออกเป็น 3 ระยะ ดังนี้

**1. ระยะเตรียมการ( กุมภาพันธ์ 2560) ได้แก่**

1.1 วิเคราะห์สถานการณ์ห้องแยกในปัจจุบัน หาสาเหตุข้อบกพร่อง

1.2 ประชุมร่วมกับเจ้าหน้าที่ ที่เกี่ยวข้อง และออกแบบแนวทางการให้การบริการและการดูแลผู้ป่วย

 **2. ระยะดำเนินการ(กุมภาพันธ์ 2560 – เมษายน 2560 ) ประกอบด้วย**

2.1 เก็บข้อมูลเก็บแบบสอบถามความพึงพอใจผู้ใช้บริการห้องแยกโรค

2.2 เก็บข้อมูลเก็บแบบสอบถามแบบประเมินความพึงใจและความรู้ผู้ให้บริการห้องแยกโรค

2.3 ให้ความรู้เจ้าหน้าที่ที่ให้บริการห้องแยกโรค

**3. ระยะประเมินผลลัพธ์การดำเนินการ (มีนาคม 2560 – เมษายน 2560)**

3.1 นำข้อมูลที่ได้ มาจัดทำแนวทางในการปรับปรุงห้องแยกโรค และการให้บริการผู้ป่วยร่วมกัน

**คำสำคัญ**

ความพึงพอใจ , ห้องแยกโรค